גרגוריאן

גרגוריאן (באנגלית: Gregorian) היא להקה מגרמניה שהוקמה על ידי פרנק פיטרסון ומבצעת מזמורים גרגוריאניים בהשראת שירי פופ ורוק מודרניים. הלהקה כוללת בתוכה הרמוניה קולית וליווי אינסטרומנטלי. חברי הלהקה התחרו על הניסיון לייצג את גרמניה בתחרות האירוויזיון 2016 בסטוקהולם, שוודיה. לבסוף, סיימה במקום החמישי, עם 9.06% קולות.

== היסטוריה ==
=== 1991-1997: ההתחלה ===
במקור, גרגוריאן הוקמה בהשראת אניגמה. בהמשך, הלהקה הקליטה את האלבום Sadisfaction והוציאה אותו בשנת 1991. את רוב שירי האלבום ביצעו סוזנה אספלטה (אשתו של פיטרסון באותה התקופה) ובירגית פרויד. האלבום הוא היחיד שהוקלט באותה הצורה בה הקולט.

=== 1998-2009: המשך הקריירה ===
בשנת 1998 פיטרסון, ג'אן-אריק קוהרס, מייקל סולטאו וקרסטן הוסמן החליטו להמשיך את פועלה של הלהקה, תוך שנקבע שהיא תקליט מזמורים גרגוריאניים. הקריטריונים לבחירת השירים שהוקלטו היו קפדניים מאוד. בנוסף למזמורים שהוקלטו מחדש, נכללו באלבומיה של הלהקה שירים מקוריים שנכתבו על ידי ג'אן-אריק קוהרס, אמיליה ברייטמן וקרסטן הוסמן. לאחר שהתקבלה החלטה, הקליטו חברי הלהקה את האלבומים והשירים. כל אלבום שמכיל בתוכו מזמורים גרגוריאניים, מוקלט בצורה דיגיטלית באולפני נמו; אולפני ההקלטות של פיטרסון, שנמצאים בהמבורג, גרמניה. לאחר מכן, חברי הלהקה (שמבצעים את קולות הרקע) מקליטים את חלקיהם בסגנון כנסייתי וזאת, במטרה ליצור אווירה "קרה וטכנית" כפי שפיטרסון רצה. בנוסף, הווידאו קליפים של הלהקה מצולמים לרוב באווירה קרה ואפלה, תוך שניתן לראות בהם אורות מעומעמים ונרות.<ref></ref>

הקונספט של פיטרסון הוכיח את עצמו כמוצלח, היות שהלהקה המשיכה להקליט כמה אלבומים בסגנון Masters of Chant. (אותו הסגנון שצוין לעיל) בשנת 2001 יצא האלבום Masters of Chant Chapter II, בו נכלל הלהיט "Moment of Peace", בו השתתפה שרה ברייטמן. השיר נכתב על ידי אמיליה ברייטמן וקרסטן הוסמן והופק על ידי ג'אן-אריק קוהרס, קרסטן הוסמן ומייקל סולטאו. בהתחלה, יצא לאור השיר ללא שרה ברייטמן, ובהמשך יצא מחדש בגרסה בה היא משתתפת. ב-21 באוקטובר 2001, יצאה לאור הגרסה הסופית של השיר, בה משתתפת ברייטמן גם כן. הווידאו קליפ המלא שיצא עבור השיר הועלה ליוטיוב ב-12 ביוני 2012. בקליפ ניתן לראות את חברי המקהלה גרגוריאן, כשהם עטופים בגלימות בתוף השלג, תוך שהם שרים את השיר. כאשר אמיליה ברייטמן שרה את הבתים שלה, ניתן לראותה כשהיא לבד, תוך שהיא לובשת שמלה שחורה. הקליפ צבר קרוב ל-4.5 מיליון צפיות. ב-27 בינואר 2013, הועלה ליוטיוב קליפ נוסף של השיר, בו ניתן לראות כלבים האסקים סיביריים משחקים בשלג, ואת השיר מתנגן ברקע. הקליפ זכה להצלחה רבה, כאשר הצליח לצבור למעלה מ-54 מיליון צפיות, דבר אשר הופך אותו לאחד מהקליפים הנצפים ביותר של גרגוריאן.

בשנת 2004, הוציאה הלהקה אלבום בשם The Dark Side, אשר הציג צד יותר אפל שלה, בדיוק כמו השם שלו. (בעברית: הצד האפל) בשנת 2005, יצא אלבום האוסף The Masterpieces, אשר כלל בתוכו גם DVD, בו הוקלטה אחת מההופעות של הלהקה. Masters of Chant Chapter V יצא לאור ב-31 במרץ 2006. בהמשך, הוציאה הלקה אלבום חגיגי בשם Christmas Chants, לכבוד חג המולד. Masters of Chant Chapter VI יצא לאור ב-28 בספטמבר 2007. שנתיים לאחר מכן, הוציאה הלקה את, Masters of Chant Chapter VII.

=== 2010-הווה: The Dark Side of Chant ואלבומים נוספים ===
ב-8 בספטמבר 2010, הכריזה הלהקה על אלבום חדש, The Dark Side of Chant. האלבום יצא לאור ב-15 באוקטובר 2010.<ref></ref> ב-14 בספטמבר 2012, הוציאה הלהקה אלבום משותף עם הזמרת הרוסייה אווה מלי, Epic Chants.<ref></ref> ב-12 בנובמבר 2015, יצא האלבום העשירי מסדרת "Masters of Chant" שנקרא, Masters of Chant X: The Final Chapter.<ref></ref>

בשנת 2017, יצאה שרה ברייטמן לסיבוב ההופעות "Royal Christmas Gala", בו השתתפה הלהקה.<ref></ref><ref></ref><ref></ref><ref></ref> גרגוריאן בשנת 2009

=== סיבובי הופעות ===
גרגוריאן מופיעה בעיקר באזורים הבאים: אירופה, הרפובליקה העממית של סין, רוסיה ויפן. חלק מההופעות שלה צולמו על גבי DVD והופצו ברחבי העולם.

=== חברי הלהקה ===
הגברים שהיו ועודם חברים בלהקה הם: אלן ברנרד, אנדרו בוש, אנדרו קילן, אדריאן קוברדייל-היל, אלכסנדר מק, אשלי טרנל, בנג'מין סלי, ברנדן מתיו, ברווין פירס, בנואה ריו, כריס גאטר, כריס טיקנר, דניאל הודלי, דניאל ויליאמס, דייוויד שברט, דייוויד פורטר-תומאס, דייוויד טילי, אדוארד האנדס, פרדריק ברנרד, גוטייר פנוי, גרגורי מור, ג'רי או'ביירן, ג'רמי בירשל, ג'וני קלוקאס, ג'ון קבר, ג'ון לנגלי, קארים בוזרה, לויס בויסייר, לורנס ווייט, מארק אנדרסון, מארק ברדבורי, מייקל דור, מתיו לונג, מתיו מינטר, מתיו ויין, ניקולאס קרן, פול באדלי, פיל קונווי, פייר קוזור, רייס באודן, ריצ'רד קולייר, ריצ'רד נקסטון, רוב פרדל, רוברט ג'ונסטון, רוג'ר לנפורד, סיימון בייקר, סיימון גרנט, סיון לויד, סטיבן מיילס, סטיבן ולר, סטפן ורצ'ובסקי, תומאס ברנארד, תומאס פיליפס, טימותי הולמס, טימותי לייסי, ויליאם קינג, ויליאם פורפוי ואיב בלנארד.

הנשים של שהיו ועודן חברות בלהקה הן: אמיליה ברייטמן (הבולטת ביותר בלהקה), שרה ברייטמן, אנט סטנגברג, אנה-לנה שטראסה, שארלוט קרייכט, אווה מלי, ג'ואנה אדו, ג'וליה דורנדט, מרג'אן שאקי וסטפני הונדרמרק.

== דיסקוגרפיה ==
גרגוריאן הוציאה עשרה אלבומים מסדרת "Masters of Chant" ומספר אלבומים נוספים, ביניהם אלבום חג מולד. בנוסף, הוציאה הלהקה שני סוגים של אלבומי וידאו; הופעות חיות והופעות בהן התארחו זמרים מיוחדים.

=== סדרת Masters of Chant ===
* 1999: Masters of Chant
* 2001: Masters of Chant Chapter II
* 2002: Masters of Chant Chapter III
* 2003: Masters of Chant Chapter IV
* 2004: The Dark Side
* 2006: Masters of Chant Chapter V
* 2007: Masters of Chant Chapter VI
* 2009: Masters of Chant Chapter VII
* 2010: Dark Side of the Chant
* 2011: Masters of Chant Chapter VIII
* 2012: Epic Chants
* 2013: Masters of Chant Chapter IX
* 2014: Winter Chants
* 2015: Masters of Chant X: The Final Chapter
* 2017: Holy Chants
* 2021: Pure Chants
* 2022: Pure Chants II

=== אלבומים אחרים ===
* 1991: Sadisfaction
* 2005: The Masterpieces
* 2006: Christmas Chants
* 2007: 
* 2011: Best of 1990–2010
* 2016: Live! Masters Of Chant - Final Chapter Tour
* 2017: Masters of Chant — The Platinum Collection
* 2019: 20/2020

=== תקליטורים (סינגלים) ===
* 1991: "So Sad man"
* 1991: "Once in a Lifetime"
* 1999: "Masters of Chant"
* 2000: "I Still Haven't Found What I'm Looking For"
* 2000: "Losing My Religion"
* 2001: "Moment of Peace"
* 2001: "Voyage Voyage"
* 2002: "Join Me"
* 2003: "The Gift"
* 2003: "Angels"
* 2004: "Where the Wild Roses Grow"
* 2010: "O Fortuna"

=== אלבומי וידאו ===
* 2001: Masters of Chant in Santiago de Compostela
* 2001: Moments of Peace in Ireland
* 2002: Masters of Chant Chapter III
* 2003: Gold Edition
* 2005: The Masterpieces
* 2007: Masters of Chant: Live at Kreuzenstein Castle
* 2008: Christmas Chants & Visions
* 2011: Masters of Chant Chapter 8
* 2012: Epic Chants
* 2013: Epic Chants Tour 2013
* 2016: Masters Of Chant - Final Chapter Tour

== קישורים חיצוניים ==

* 

== הערות שוליים ==

קטגוריה:להקות גרמניות